330 Sanguis

Jesus sanguis erat Judeis interdictus in signum et detestacionem effusionis sanguinis humani quod est crudele. Vnde naturaliter videns sanguinem horret, sicut patet quandoque de bubonem que mentibus et mugientibus reperto sanguine, sed quod aliquis non abhoreat sanguinem male effusum, signum est nature est in facte et in malum indurate, Eccli. 8[:19]: *Quasi nihil est ante eum sanguis*. Ab effusione sanguinis humani tria deberent retrahere: contumelia creatoris, euidencia clamoris, vindicta rigoris. De quo Christus indissolubiliter magno precio et labore se copulauit sibi naturam humanam, 1 Pet. 1[:18-19]: *Non corruptibilibus, auro* et *argento, redempti estis de vestra vana conversatione,* *sed pretioso sanguine agni immaculati*.

¶ Qui ergo illicite dissipat opus quod Pater creauit, quod Filius assumpsit et redemit, quod Spiritus Sanctus inhabitauit, merito habebit in fine contra se Domini angelos et homines contra eum allegantes.

¶ Secundum, retractiuum est euidencia clamoris dicitur, enim peccatum clamare multis quando non potest abscondi ut homicidium, Gen. 4[:10]: *Vox sanguinis fratris tui clamat ad me de terra*. Uel quando peccatum est vile ut Gen. 18[:20-21]: *Clamor Sodomorum et Gomorrhæ … venit ad me*.

Item, detencio mercedis, Jac. vltimo [5:4]: *Ecce merces operariorum* vestrorum quos fraudastis clamat, Eccli. 34[:25, 27]: *Panis egentium vita pauperum est: qui defraudat illum homo sanguinis est*.

Item, ibidem, *Qui effundit sanguinem, et qui facit fraudem mercenario, fratres sunt*.

¶ Tercia, retrahens /f. 103rb/ est vltio rigoris quia effusor sanguinis ad Deo male dicitur et etiam terra sanguinem suscipiens, Gen. 4[:11]: *Maledictus eris super terram, quæ aperuit os suum, et suscepit sanguinem fratris tui*. Jude 1[:11]: *Vae illis, quia in via Cain abierunt*. Adam peccauit sed non fuit sic maledictus et terra similiter et tercium magis quam prius. Est ergo prima pena homicidii Dei maledictio.

Secunda, huius uite breuitas, Psal. [54:24]: *Viri sanguinum et dolosi non dimidiabunt dies suos*. Et Gen. [9:6]: *Quicumque effuderit sanguinem humanum, fundetur sanguis illius.*

Tercia, vindica est multiplex pene exaggeracio. Propterea dictum est ad Dauid quia occidisti vnam [2 Reg. 12:10]: *Non recedet gladius de domo tua* et vester. Quod pro uita hominis <~~fundetur~~> male perempti non possit sic satisfieri sufficienter quia non dimittitur peccatum nisi restituatur ablatum. Sed vita occisi non potest ante diem restitui iudicii. Igitur proprie loquendo sanguis vno modo dicitur humor rubeus in corpore in quo secundum philosophos consistit sedes anime alio modo sed magis inproprie sumitur pro quolibet liquore rubeo sicut dicitur in 1 Mach. [6:34]: *Ostenderunt elephantis sanguinem uvae et mori*. Aliquando ponitur pro vino ut cum dicitur sanguis facit sanguinem et vinum causat sanguinem. Aliquando similitudinarie et transsumptiue sumitur pro peccato, ut in Psal. [50:16]: *Libera me de sanguinibus*. Sed inter ista sanguis Christi magne est virtutis et efficacie quia est peccantibus in remedium, penitentibus in refugium, laborantibus et pugnantibus in auxilium.

De primo, sanguis Christi quantum in se est mouet peccatorem ad dolorem contricionis, ad pudorem confessionis, ad laborem satisfaccionis quia tria modela operantur.

¶ De primo, Bernardus, visa Christi passione, quis tam delicatus qui non abstineat, tam iracundus quin detumescat, tam maliciosus quin condonet.

¶ Exemplum in natura adamas mollitur et frangitur sanguine hircino, sed multo magis cor humanum ad recordacionem sanguinis Christi potissime cum omnes cetere creature compaciantur passioni Christi. Nam sol obscuratur, petra scinditur, terra mouetur, velum scinditur, sepulcra aperiuntur, mortuire surgunt, sed homo solus non comparatur pro quo solo Christus moritur.

¶ Si ergo effusio sanguinis humani mouet Deum, Gen. 4[:10], cur non debet effusio sanguinis Christi mouere hominem. Vnde Bernardus, *Super Cantica*, super omnia amabilem te mihi reddit, O bone Jesu, opus nostre redempcionis. Nil allicit blandius, nil stringit forcius, nil efficit vehemencius.

¶ Item, exemplum in arte quod effusio sanguinis nos curauit. Brachium hominis ligatur percutitur et minuitur ut totum corpus sanetur. Sic Christus qui est brachium Patris minuitur sanguine ut totum corpus quod est ecclesia sanetur.

Item, per exemplum figure, Heb. 9[:22]: *Omnia pene in sanguine mundantur: et sine sanguinis effusione non fit* peccatorum *remissio*.

¶ Si ergo animalium sanguine mundabantur et sine sanguis effusione non sit peccatorum remissio. Si ergo animalium sanguine mundabantur figuralia et figure multo magis significata figurarum, melioris sanguinis effusione mundabuntur, Apo. 1[:5]: *Dilexit nos, et lavit nos a peccatis nostris in sanguine suo*. Vnde Augustinus *Contra quinque hereses*, c. 10, in fine, fusus est sanguis medici, et factus est medicamentum frenetici, Heb. 9[:14]: *Sanguis Christi, qui per Spiritum Sanctum obtulit semetipsum immaculatum Deo, emundabit conscientiam nostram ab operibus mortuis*. Sepe visum est quod nutrix saciat puerum in lacte suo, sed Christus lauit nos in sanguine suo quod non fuit de superfluo suo, sed de substantia vite sue, Rom. 5[:6]: *Cum essemus* mortui *Christus* pro nobis *mortuus est*. Multo magis nunc iustificati in sanguine suo salui erimus ab ira. Per exemplum in natura secundum Jacobus de Vitriaco in libro suo *De mirabilibus orientis*, auis pellicanus effusione sanguinis sui super pullos suos veneno serpentis mortificatos viuificat eos. Sic pulli Christi in paradiso per serpentem diaboli euocati sanguine Christi sunt /f. 103va/ viuificati, Colo. 1[:14]: *In quo habemus redemptionem per sanguinem* suum, in *remissionem peccatorum.* Et Zachar. 9[:11]: *Tu quoque in sanguine testamenti tui* edixisti *vinctos tuos de lacu*.

Secundo, sanguis Christi est penitentibus in refugium et hoc propter tria. Solent enim penitentes desperare propter grauitatem offense, sicut Cayn, Gen. 4[:11]. Quandoque propter timorem pene debilitate, sicut Saul quando vidit Philisteos apropinquantes occidit seipsum desperando se posse euadere, 1 Reg. vltimo [31:4]. Quandoque pro enormitate culpe, sicut patet de Juda, sed contra ista est sanguis Christi in refugium quia vni dat culpam, reconciliat offensam, soluit penam.

De primo, Apo. 1[:5]: *Dilexit nos, et lavit nos* prout supra dicitur. Lauit ergo nos in sanguine suo velut mater in <lexina> [lacte] calefacta amoris, sed Christus plus quam mater qui balneat in sanguine suo. Exemplum de Constantino, qui uoluit balneari in sanguine puerorum.

De secundo, Colo. 1[:20]: *Pacificans per sanguinem crucis ejus, sive quae in terris, sive quae in caelis [sunt]*. Ante ipsum nemo potuit pacificare discordiam que erat inter Deum et hominem, ut angelum et hominem, sed ipse viuit naturas diuersas et fecit vtraque vnum. Et sicut contingit quandoque inter rixantes quasi mediator recipit mortem partibus illesis sicut Christus mediator suscepit mortem ut partes concordaret, Ysai. 53[:8]: *Propter scelus populi mei percussi eum*.

De tercio, quod ipse exsoluit penam, quia ipse aufert eternitatem, et mitigat aserbitatem, commutans eternum in temporale, Psal. [102:4]: *Qui redimit de interitu vitam tuam*. Cum ergo dicat 1 Pet. 1[:18]: *Non corruptibilibus, auro* et *argento*, etc. Non oportet computare cum aliquo de pena nisi cum ipso Christo, aut cum eius vicario sacerdote quia ipse tantum soluit quod Deus Pater non potest amplius exigere. Ipse nempe in Deum omne dedit Filio quia tam care nos redemit quod uulnus potest retrahere aut infringere.

¶ Tercio, sanguis Christi est laborantibus et impugnantibus in auxilium. Nam minuat ad aggrediendum, confortat ad sustinendum, roborat ad triumphandum.

De primo, [1] Mach. 6[:34]: *Ostenderunt elephantis sanguinem uvæ et mori*, ut acuerent eos in Psal. [139:4]. Et 1 Pet. 4[:1]: *Christo in carne passo, et vos eadem cogitatione armamini*.

De secundo, Heb. 12[:3]: *Recogitate eum qui talem adversum semetipsum sustinuit a peccatoribus contradictionem*. Hic nota [Gen. 37:23] quod tunica Joseph intincta. Et quomodo milites Romani pridie ante bellum induebantur tunicis rubeis. Ipse Christus ponit tunicam suam intinctam in conspectu nostro ad minandum nos. Vnde Bernardus, si passio Christi ad memoriam reducitur nil tam durum quod non equanimiter tolleretur.

De tercio, 12 proiectus est accusator fratrem noster nam diabolus timet multum vexillum crucis.

Item, sanguis Christi prouocat ad sequendum et ostendit viam sicut sanguis animalibus uulnerati excitate canem viaticum ad sequendum, 1 Pet. 2[:22]: *Christus passus est pro nobis, vobis relinquens exemplum ut sequamini [vestigia ejus]*. Et Apo. 19[:13-14]: *Vir erat vestitus veste aspersa sanguine*. *Exercitus* celi *sequebabur eum*.

¶ Item, secundum iura et secundum naturalem equitatem res inuenta debet restitui si qui amisit. Cum ergo Christus virtute passionis sue recuperauit hereditatem nostram deperditam debet eam restituere et filiis suis, Psal. [15:5]: *Tu es qui restitues hæreditatem meam mihi*. Sed heu quia solet hereditas celestis modicum appreciari, Psal. [105:24]: *Pro nihilo habuerunt terram desiderabilem*.